Chuli

Manuel Jesús Vázquez Florido eli Chuli (s. 25. tammikuuta 1991 Huelva, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan hyökkääjä.

 Seurajoukkueura 
Chuli siirtyi vuonna 2006 kotikaupungistaan Huelvasta Barcelonaan, jossa hän liittyi Espanyolin junioriakatemiaan. Vuodet 2009–2011 hän pelasi Espanyolin reservijoukkueessa maan kolmanneksi korkeimmalla sarjatasolla Segunda División B:ssä. Kesällä 2011 Chuli palasi takaisin Recreativoon ja ensiesiitymisensä seuran edustusjoukkueessa hän teki 16. toukokuuta 2012 ottelussa Córdobaa vastaan.El Córdoba acelera hacia los 'playoff' Marca. Viitattu 25.7.2013. 

Seuraavaksi kaudeksi 2012–2013 Chuli nostettiin edustusjoukkueen kokoonpanoon, esiinnyttyään edukseen edellisellä kaudella seuran reservijoukkueessa. Hän teki kauden aikana 30 ottelussa 22 maalia. Kauden 2012–2013 ensimmäisen ottelunsa hän pelasi Xereziä vastaan.El Xerez empieza con cabeza la Liga Adelante Marca. Viitattu 25.7.2013.  8. syyskuuta 2012 Chuli teki kaksi maalia 3–2-kotivoittoon päättyneessä ottelussa Real Murciaa vastaan.'Chuli' marca diferencias en un choque de alternativas Marca. Viitattu 25.7.2013. 

6. lokakuuta 2012 Chuli jatkoi hyvin alkanutta kauttaan ja teki hattutempun ottelussa AD Alcorcónia vastaan. Samalla hän teki seurahistorian 1 500. maalin Segunda Divisiónissa.Al Decano no hay quien le tosa en el Nuevo Colombino Marca. Viitattu 25.7.2013. 

8. toukokuuta 2013 hän teki nelivuotisen sopimuksen sevillalaisseura Real Betisin kanssa. Hänestä maksettiin 600 000 euron siirtokorvaus.Chuli, el tercer fichaje del Betis Marca. Viitattu 25.7.2013. 

 Lähteet 

 Aiheesta muualla 
 Chulin tilastot BDFutbol-sivustolla 

Luokka:Espanjalaiset jalkapalloilijat
Luokka:Vuonna 1991 syntyneet
Luokka:Elävät henkilöt